በግንባታ ሂደት ላይ ያለው የራቫል ብረታ ብረት ፋብሪካ የ5 ሚሊዮን ብር ድጋፍ አደረገ፡፡
ባሕር ዳር፡ ግንቦት 04/2012 ዓ.ም (አብመድ) በአማራ ክልል የተከሰተውን የኮሮና ቫይረስ ወርርሽኝ ለመከላከል የሚደረገውን ጥረት ለመደገፍ እና ማኅበራዊ ኃላፊነቱን ለመወጣት የራቫል ብረታ ብረት ፋብሪካ የ5 ሚሊዮን ብር ድግፍ አደረገ፡፡በባሕር ዳር ኢንዱስትሪ ዞን በግንባታ ላይ ያለው የራቫል ብረታ ብረት ፋብሪካ ለክልሉ ኮሮና መከላከል ድጋፍ ማድረጉን ሊቀ መንበሩ ባሀቫሽ ራቫል አስታውቀዋል፡፡ ኩባንያቸው በክልሉ የተፈጠረውን ምቹ የኢንቨስትመንት አማራጭ በመጠቀም ባለፈው ዓመት ወደ ሥራ ገብቷል፤ እስካሁን 500 ለሚሆኑ ሰዎች በጊዜያዊነት የሥራ ዕድል መፍጠሩም ታውቋል፡፡